《春倚》
明代·何士埙

春倚枝头怅旧新，那堪水石更粼粼。书空已悟从前事，问影偏怜此日身。

饮涧可知麋性乐，餐霞转觉道情亲。泉声悬树涓涓响，崖畔谁来方隐沦。

作者简介：何士埙，字文若，别号朗水。新会人。熊祥子，士域弟。明思宗崇祯八年（一六三五）贡生，历官大理寺评事。有《古照堂集》、《小石渠集》。清顾嗣协《冈州遗稿》卷六、清道光《新会县志》卷九有传。